CELEX: 22009D0021
Language: ro
Date: 2008-11-26 00:00:00
Title: 2009/21/CE: Decizia nr. 1/2008 a Consiliului de asociere UE-Maroc din 26 noiembrie 2008 de constituire a unui Comitet de cooperare vamală și de adoptare a regulamentului de ordine interioară al Grupului de dialog economic care modifică regulamentul de ordine interioară al anumitor subcomitete ale Comitetului de asociere

14.1.2009   
            
            
               RO
            
            
               Jurnalul Oficial al Uniunii Europene
            
            
               L 9/43
            
         
      DECIZIA NR. 1/2008 A CONSILIULUI DE ASOCIERE UE-MAROC
   
   din 26 noiembrie 2008
   de constituire a unui Comitet de cooperare vamală și de adoptare a regulamentului de ordine interioară al Grupului de dialog economic care modifică regulamentul de ordine interioară al anumitor subcomitete ale Comitetului de asociere
   (2009/21/CE)
   CONSILIUL DE ASOCIERE,
   având în vedere Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte (1), denumit în continuare „acordul de asociere”,
   având în vedere Decizia nr. 1/2003 a Consiliului de asociere UE-Maroc din 24 februarie 2003 de constituire a unor subcomitete în cadrul Comitetului de asociere (2), în special articolul unic al patrulea paragraf,
   având în vedere Recomandarea nr. 1/2005 a Consiliului de asociere UE-Maroc din 24 octombrie 2005 privind punerea în aplicare a planului de acțiune UE-Maroc (3),
   întrucât:
   
               (1)
            
            
               Relațiile dintre UE și Maroc sunt din ce în ce mai strânse datorită punerii în aplicare a Acordului de asociere și a planului de acțiune UE-Maroc adoptat în cadrul politicii de vecinătate.
            
         
               (2)
            
            
               Cele două părți sunt hotărâte să continue consolidarea relațiilor lor și să deschidă noi perspective pentru acestea.
            
         
               (3)
            
            
               Punerea în aplicare a priorităților parteneriatului și apropierea legislațiilor trebuie să facă obiectul unei monitorizări. Competențele UE stabilesc un cadru care permite dezvoltarea relațiilor și a cooperării cu țările mediteraneene într-o manieră care ține seama de coerența și echilibrul de ansamblu ale procesului de la Barcelona.
            
         
               (4)
            
            
               Prin Decizia nr. 2/2005 a Consiliului de asociere UE-Maroc din 18 noiembrie 2005 de modificare a Protocolului nr. 4 la Acordul euro-mediteraneean privind definirea noțiunii de „produse originare” și metodele de cooperare administrativă (4) a fost eliminată trimiterea la Comitetul de cooperare vamală. Prin urmare, este necesară asigurarea unui nou temei juridic pentru funcționarea Comitetului de cooperare vamală.
            
         
               (5)
            
            
               Articolul 84 din acordul de asociere prevede constituirea de grupuri de lucru sau de organisme necesare pentru punerea în aplicare a acordului.
            
         
               (6)
            
            
               Articolul 44 litera (a) din acordul de asociere a instituit un dialog economic între UE și Maroc. Este necesară adoptarea unui regulament de ordine interioară pentru Grupul de dialog economic.
            
         
               (7)
            
            
               Acordul privind planul de acțiune UE-Maroc a dat naștere unor noi domenii de dialog și de cooperare. Nu toate aceste domenii intră în competența subcomitetelor create prin Decizia nr. 1/2003 a Consiliului de asociere.
            
         
               (8)
            
            
               Este necesar să se asigure că toate domeniile tematice ale Acordului de asociere și ale planului de acțiune UE-Maroc fac obiectul unei monitorizări de către subcomitetele competente,
            
         DECIDE:
   Articolul 1
   Se instituie pe lângă Comitetul de asociere un Comitet de cooperare vamală UE-Maroc însărcinat cu examinarea punerii în aplicare a Acordului de asociere și a planului de acțiune UE-Maroc convenit în cadrul politicii de vecinătate, cu asigurarea cooperării administrative în vederea aplicării Protocolului nr. 4 la acordul de asociere și cu executarea oricărei alte sarcini care i-ar putea fi încredințată în domeniul vamal.
   Se adoptă regulamentul de ordine interioară al Comitetului de cooperare vamală prezentat în anexa I.
   Comitetul de cooperare vamală funcționează sub autoritatea Comitetului de asociere, căruia trebuie să îi prezinte rapoarte după fiecare reuniune. Comitetul de cooperare vamală nu are putere de decizie. Cu toate acestea, poate formula recomandări pentru a facilita buna executare a acordului de asociere și poate înainta propuneri Comitetului de asociere. Recomandările și propunerile respective sunt adoptate de comun acord.
   Comitetul de asociere ia toate măsurile necesare pentru a asigura buna funcționare a Comitetului de cooperare vamală și informează Consiliul de asociere cu privire la acest lucru.
   Articolul 2
   Se adoptă regulamentul de ordine interioară al Grupului de dialog economic instituit prin articolul 44 litera (a) din acordul de asociere, prezentat în anexa II.
   Grupul de dialog economic funcționează sub autoritatea Comitetului de asociere, căruia trebuie să îi prezinte rapoarte după fiecare reuniune. Grupul nu are putere de decizie. Cu toate acestea, poate înainta propuneri Comitetului de asociere.
   Comitetul de asociere ia toate măsurile necesare pentru a asigura buna funcționare a grupului și informează Consiliul de asociere cu privire la acest lucru.
   Articolul 3
   Listele domeniilor tematice care intră în competența subcomitetului nr. 1 „Piața internă”, a subcomitetului nr. 2 „Industrie, comerț și servicii”, a subcomitetului nr. 3 „Transport, mediu și energie”, a subcomitetului nr. 5 „Agricultură și pescuit” și a subcomitetului nr. 6 „Justiție și securitate” din cadrul Comitetului de asociere, astfel cum au fost precizate la punctul 3 din anexa IIla regulamentele de ordine interioară ale subcomitetelor adoptate prin Decizia nr. 1/2003 a Consiliului de asociere, se modifică în conformitate cu anexa III la prezenta decizie.
   Articolul 4
   Prezenta decizie intră în vigoare la data adoptării.
   
      Adoptată la Bruxelles, 26 noiembrie 2008.
      
         
            Pentru Consiliul de asociere
         
         
            Președintele
         
         M. NICOLAIDIS
         
      
   
   
      (1)  JO L 70, 18.3.2000, p. 2.
   
      (2)  JO L 79, 26.3.2003, p. 14.
   
      (3)  JO L 285, 28.10.2005, p. 49.
   
      (4)  JO L 336, 21.12.2005, p. 1.
   
      ANEXA I
      REGULAMENTUL DE ORDINE INTERIOARĂ AL COMITETULUI DE COOPERARE VAMALĂ UE-MAROC
      1.   Componență și președinție
      Comitetul de cooperare vamală UE-Maroc, denumit în continuare „comitetul”, este compus din reprezentanții Comisiei Europene, asistați de experți în domeniul vamal din statele membre, și din reprezentanți vamali (și/sau alți reprezentanți ai guvernului) din Maroc. Comitetul este coprezidat de către un reprezentant al autorității vamale din Maroc și un reprezentant al Comunității Europene.
      2.   Rol
      Comitetul funcționează sub autoritatea Comitetului de asociere, căruia îi prezintă rapoarte după fiecare reuniune. Comitetul nu are putere de decizie. Cu toate acestea, poate înainta propuneri Comitetului de asociere.
      3.   Domenii tematice
      Comitetul examinează punerea în aplicare a Acordului de asociere și a planului de acțiune UE-Maroc convenit în cadrul politicii de vecinătate, pentru toate chestiunile vamale. Acesta evaluează, în special, progresul în ceea ce privește apropierea, punerea în aplicare și aplicarea legislațiilor. Dacă este cazul, se analizează cooperarea în materie de administrație publică. Comitetul examinează orice problemă survenită în domeniul vamal (în special reguli de origine, proceduri vamale generale, nomenclatură vamală, valoarea în vamă, regimuri tarifare, cooperarea vamală) și sugerează măsurile care pot fi, eventual, adoptate. La solicitarea Comitetului de asociere, comitetulpoate examina și alte domenii tematice, inclusiv de natură orizontală.
      În cadrul unei reuniuni a comitetului, se pot aborda chestiuni legate de unul, mai multe sau toate domeniile vamale.
      4.   Secretariat
      Un funcționar al Comisiei Europene și un funcționar al Guvernului Marocului acționează împreună ca secretari permanenți ai comitetului.
      Toate comunicările privind comitetul sunt transmise secretarilor comitetului.
      5.   Reuniuni
      Comitetul se reunește ori de câte ori este necesar și cel puțin o dată pe an. Se poate convoca o reuniune pe baza unei cereri formulate de oricare dintre părți și transmise celeilalte părți prin intermediul secretarului corespunzător. După primirea unei cereri de reunire a comitetului, secretarul celeilalte părți răspunde în termen de cincisprezece zile lucrătoare.
      În caz de urgență deosebită, comitetul poate fi convocat într-un termen mai scurt, sub rezerva acordului celor două părți. Toate cererile de convocare a reuniunilor trebuie formulate în scris.
      Fiecare reuniune a comitetului se desfășoară la data și locul convenite de către cele două părți.
      Reuniunile sunt convocate pentru fiecare parte prin intermediul secretarului corespunzător cu acordul președintelui. Înaintea fiecărei reuniuni, președintele este informat cu privire la componența prevăzută a delegației fiecărei părți.
      Cu acordul ambelor părți, comitetul poate invita la reuniunile sale alți reprezentanți provenind din departamentele tehnice ale celor două părți direct implicate sau asociate pentru a discuta chestiuni orizontale, precum și experți pentru a furniza informații specifice.
      6.   Ordinea de zi a reuniunilor
      Toate cererile privind punctele care trebuie incluse pe ordinea de zi a comitetului sunt transmise secretarilor comitetului.
      Președintele elaborează o ordine de zi provizorie pentru fiecare reuniune. Aceasta este transmisă celeilalte părți prin intermediul secretarului comitetului cu cel puțin zece zile înainte de începerea reuniunii.
      Ordinea de zi provizorie cuprinde punctele pentru care secretarii au primit cereri de includere pe ordinea de zi cu cel puțin cincisprezece zile înainte de începerea reuniunii. Documentele de referință și documentele justificative trebuie să fie primite de către cele două părți cu cel puțin șapte zile înainte de reuniune. Pentru a ține seama de cazurile particulare și/sau urgente, aceste termene pot fi scurtate cu acordul celor două părți.
      Comitetul adoptă ordinea de zi la începutul fiecărei reuniuni.
      7.   Proces-verbal
      Procesul-verbal este redactat și convenit de către cei doi secretari după fiecare reuniune. O copie a procesului-verbal, care include propunerile comitetului, este transmisă de către secretarii comitetului secretarilor și președintelui Comitetului de asociere.
      8.   Publicitate
      Reuniunile comitetului nu sunt publice, cu excepția cazului în care se decide altfel.
   
   
      ANEXA II
      REGULAMENTUL DE ORDINE INTERIOARĂ AL GRUPULUI DE DIALOGUL ECONOMIC
      1.   Componență și președinție
      Grupul de dialog economic, denumit în continuare „grupul”, este compus din reprezentanți ai Comisiei Europene și din reprezentanți ai Guvernului Marocului și este coprezidat de ambele părți. Statele membre sunt informate și invitate la reuniunile grupului.
      2.   Rol
      Grupul este un forum de discuție, consultare și monitorizare. Acesta funcționează sub autoritatea Comitetului de asociere, căruia îi prezintă rapoarte după fiecare reuniune. Grupul nu are putere de decizie. Cu toate acestea, poate înainta propuneri Comitetului de asociere.
      3.   Domenii tematice
      Grupul este un forum de discuție pe teme macroeconomice. Acesta examinează, de asemenea, punerea în aplicare a Acordului de asociere și a planului de acțiune UE-Maroc convenit în cadrul politicii de vecinătate, în special în sectoarele enumerate în cele ce urmează, mai ales în ceea ce privește progresele realizate în materie de apropiere, de punere în practică și de aplicare a legislațiilor. Dacă este cazul, se examinează cooperarea în materie de administrație publică. Grupulexaminează orice problemă care poate surveni în sectoarele enumerate mai jos și sugerează măsurile care pot fi, eventual, adoptate:
      
                  (a)
               
               
                  Cadrul macroeconomic;
               
            
                  (b)
               
               
                  Reformele structurale;
               
            
                  (c)
               
               
                  Sectorul financiar și piețele de capital (aspecte macroeconomice);
               
            
                  (d)
               
               
                  Circulația capitalurilor și plățile curente;
               
            
                  (e)
               
               
                  Gestionarea și controlul finanțelor publice;
               
            
                  (f)
               
               
                  Fiscalitate;
               
            
                  (g)
               
               
                  Statistici.
               
            Această listă nu este exhaustivă; alte domenii tematice, inclusiv de natură orizontală, vor putea fi adăugate de către Comitetul de asociere.
      În cadrul unei reuniuni a grupului se pot aborda chestiuni legate de unul, mai multe sau toate sectoarele enumerate mai sus.
      4.   Secretariat
      Un funcționar al Comisiei Europene și un funcționar al Guvernului Marocului acționează împreună ca secretari permanenți ai grupului.
      Toate comunicările privind grupul sunt transmise secretarilor grupului.
      5.   Reuniuni
      Grupul se reunește ori de câte ori este necesar și cel puțin o dată pe an. Se poate convoca o reuniune pe baza unei cereri formulate de oricare dintre părți și transmise celeilalte părți prin intermediul secretarului corespunzător. După primirea unei cereri de reuniune a grupului, secretarul celeilalte părți răspunde în termen de cincisprezece zile lucrătoare.
      În caz de urgență deosebită, grupul poate fi convocat într-un termen mai scurt, sub rezerva acordului celor două părți. Toate cererile de convocare a reuniunilor trebuie formulate în scris.
      Fiecare reuniune a grupului se desfășoară alternativ la Bruxelles și la Rabat, la data convenită de cele două părți.
      Reuniunile sunt convocate pentru fiecare parte prin intermediul secretarului corespunzător cu acordul președintelui. Înaintea fiecărei reuniuni, președintele este informat cu privire la componența prevăzută a delegației fiecărei părți.
      Cu acordul ambelor părți, grupul poate invita experți la reuniunile sale pentru a furniza informații specifice.
      6.   Ordinea de zi a reuniunilor
      Toate cererile privind punctele care trebuie incluse pe ordinea de zi a grupului sunt transmise secretarilor grupului.
      Ordinea de zi provizorie este elaborată prin rotație de fiecare copreședinte pentru fiecare reuniune. Aceasta este transmisă celeilalte părți prin intermediul secretarului grupului cu cel puțin zece zile înainte de începerea reuniunii.
      Ordinea de zi provizorie cuprinde punctele pentru care secretarii au primit o cerere de includere pe ordinea de zi cu cel puțin cincisprezece zile înainte de începerea reuniunii. Documentele justificative trebuie să fie primite de către cele două părți cu cel puțin șapte zile înainte de reuniune. Pentru a ține seama de cazurile particulare și/sau urgente, aceste termene pot fi scurtate cu acordul celor două părți.
      Grupul adoptă ordinea de zi la începutul fiecărei reuniuni.
      7.   Proces-verbal
      Procesul-verbal este redactat și convenit de către cei doi secretari după fiecare reuniune. O copie a procesului-verbal, care include propunerile grupului, este transmisă de către secretarii grupului secretarilor și președintelui Comitetului de asociere.
      8.   Publicitate
      Reuniunile grupului nu sunt publice, cu excepția cazului în care se decide altfel.
   
   
      ANEXA III
      A.   REGULAMENTUL DE ORDINE INTERIOARĂ AL SUBCOMITETULUI NR. 1 UE-MAROC „PIAȚA INTERNĂ”
      La punctul 3 „Domenii tematice” din anexa II la Decizia nr. 1/2003 a Consiliului de asociere, lista sectoarelor care intră în competența subcomitetului se înlocuiește cu următoarea listă:
      
                  „(a)
               
               
                  Standardizare, certificare, evaluare a conformității și supravegherea pieței (alte aspecte decât cele legate de acordurile comerciale în aceste domenii);
               
            
                  (b)
               
               
                  Concurență și ajutoare de stat;
               
            
                  (c)
               
               
                  Drepturi de proprietate intelectuală, industrială și comercială;
               
            
                  (d)
               
               
                  Achiziții publice;
               
            
                  (e)
               
               
                  Protecția consumatorilor;
               
            
                  (f)
               
               
                  Servicii (aspecte de reglementare), inclusiv servicii financiare și poștale;
               
            
                  (g)
               
               
                  Dreptul societăților și dreptul de stabilire.”
               
            B.   REGULAMENTUL DE ORDINE INTERIOARĂ AL SUBCOMITETULUI NR. 2 UE-MAROC „INDUSTRIE, COMERȚ ȘI SERVICII”
      La punctul 3 „Domenii tematice” din anexa II la Decizia nr. 1/2003 a Consiliului de asociere, lista sectoarelor care intră în competența subcomitetului se înlocuiește cu următoarea listă:
      
                  „(a)
               
               
                  Cooperare industrială și politica privind întreprinderile;
               
            
                  (b)
               
               
                  Aspecte comerciale;
               
            
                  (c)
               
               
                  Comerțul cu servicii și dreptul de stabilire;
               
            
                  (d)
               
               
                  Turism și sectorul artizanal;
               
            
                  (e)
               
               
                  Pregătirea acordurilor comerciale privind regulile tehnice, standardizarea, standardele și evaluarea conformității;
               
            
                  (f)
               
               
                  Protecția datelor;
               
            
                  (g)
               
               
                  Statistici comerciale.”
               
            C.   REGULAMENTUL DE ORDINE INTERIOARĂ AL SUBCOMITETULUI NR. 3 UE-MAROC „TRANSPORT, MEDIU ȘI ENERGIE”
      La punctul 3 „Domenii tematice” din anexa II la Decizia nr. 1/2003 a Consiliului de asociere, lista sectoarelor care intră în competența subcomitetului se înlocuiește cu următoarea listă:
      
                  „(a)
               
               
                  Transport: în special modernizarea și dezvoltarea infrastructurilor, consolidarea securității și siguranței tuturor mijloacelor de transport, controlul și gestionarea porturilor și aeroporturilor, ameliorarea sistemului multimodal, integrând aspectele de interoperabilitate;
               
            
                  (b)
               
               
                  Mediu: în special consolidarea capacităților în materie de guvernanță în domeniul mediului, sub aspectele instituționale și juridice, în ceea ce privește combaterea diverselor forme de poluare; sprijinirea integrării dimensiunii de mediu în sectoarele prioritare ale parteneriatului euro-mediteraneean din perspectiva dezvoltării durabile; punerea în aplicare a programelor naționale de protecție a mediului, în special a programelor legate de tratarea apelor uzate și de gestionarea deșeurilor solide; consolidarea cooperării regionale și internaționale, în special în ceea ce privește schimbările climatice;
               
            
                  (c)
               
               
                  Energie: în special modernizarea și dezvoltarea infrastructurilor, securitatea și siguranța infrastructurilor și transportului de energie, gestionarea cererii, promovarea energiilor regenerabile, cercetarea și cooperarea în materie de schimburi de date.”
               
            D.   REGULAMENTUL DE ORDINE INTERIOARĂ AL SUBCOMITETULUI NR. 5 UE-MAROC „AGRICULTURĂ ȘI PESCUIT”
      La punctul 3 „Domenii tematice” din anexa II la Decizia nr. 1/2003 a Consiliului de asociere, lista sectoarelor care intră în competența subcomitetului se înlocuiește cu următoarea listă:
      
                  „(a)
               
               
                  Produse agricole și de pescuit;
               
            
                  (b)
               
               
                  Cooperare agricolă și dezvoltare rurală;
               
            
                  (c)
               
               
                  Produse agricole transformate;
               
            
                  (d)
               
               
                  Chestiuni veterinare și fitosanitare;
               
            
                  (e)
               
               
                  Legislația aplicabilă schimburilor de astfel de produse.”
               
            E.   REGULAMENTUL DE ORDINE INTERIOARĂ AL SUBCOMITETULUI NR. 6 UE-MAROC „JUSTIȚIE ȘI SECURITATE”
      La punctul 3 „Domenii tematice” din anexa II la Decizia nr. 1/2003 a Consiliului de asociere, lista sectoarelor care intră în competența subcomitetului se înlocuiește cu următoarea listă:
      
                  „(a)
               
               
                  Cooperare în materie de justiție;
               
            
                  (b)
               
               
                  Cooperare judiciară în materie civilă și penală;
               
            
                  (c)
               
               
                  Cooperare în lupta împotriva criminalității organizate, inclusiv a traficului de persoane, a traficului de droguri, a terorismului, a corupției și a spălării banilor;
               
            
                  (d)
               
               
                  Cooperarea în materie polițienească.”